Συχνές ερωτήσεις

Το Wikimedia Foundation Inc. (Ίδρυμα Wikimedia) είναι ο μητρικός οργανισμός διαφόρων εγχειρημάτων ελεύθερου περιεχομένου, με γνωστότερο την Βικιπαίδεια, την βραβευμένη διαδικτυακή εγκυκλοπαίδεια.

Ποιος είναι ο σκοπός του Ιδρύματος;
Ο σκοπός του Ιδρύματος Wikimedia είναι να ενδυναμώσει και να εμπλέξει ανθρώπους από όλο τον κόσμο στο να συλλέξουν και να αναπτύξουν εκπαιδευτικό υλικό κάτω από μια άδεια ελεύθερου περιεχομένου ή κοινό κτήμα, και να το διασπείρει αποτελεσματικά και παγκόσμια.

Σε συνεργασία με ένα δίκτυο συλλόγων, το Ίδρυμα χορηγεί την απαραίτητη υποδομή και το οργανωτικό πλαίσιο για την υποστήριξη και ανάπτυξη πολύγλωσσων εγχειρημάτων wiki και άλλων προσπαθειών που υπηρετούν τον σκοπό. Το Ίδρυμα θα παρέχει και θα διατηρεί χρήσιμες πληροφορίες από τα εγχειρήματά του διαθέσιμα στο διαδίκτυο δωρεάν, επ' άπειρον.

Δείτε επίσης την δήλωση σκοπών.

Είστε φιλανθρωπικό ίδρυμα;
Το Wikimedia είναι ένα μη κερδοσκοπικό φιλανθρωπικό νομικό πρόσωπο, συγκροτημένο σύμφωνα με τους νόμους της Φλόριντα των ΗΠΑ. Με πλήρη λογιστικό έλεγχο, το Ίδρυμα Wikimedia είναι καταχωρημένο ως φιλανθρωπικός οργανισμός στο Guidestar και τους συμμέτοχους ιστοτόπους του. Το Ίδρυμα Wikimedia έχει καθεστώς εξαίρεσης φόρων 501(c)(3) στις Ηνωμένες Πολιτείες.

Η ύπαρξη του Ιδρύματος Wikimedia [//lists.wikimedia.org/pipermail/wikipedia-l/2003-June/010743.html ανακοινώθηκε επίσημα] από τον ιδρυτή της Βικιπαίδειας Jimmy Wales στις 20 Ιουνίου 2003. Το καταστατικό του Wikimedia Foundation Inc. είναι διαθέσιμο δικτυακά.

Ποιά εγχειρήματα υποστηρίζετε;
Το Ίδρυμα Wikimedia υποστηρίζει την Βικιπαίδεια (Wikipedia), την διάσημη δικτυακή εγκυκλοπαίδεια, που βρισκόταν ανάμεσα στους 10 περισσότερο επισκέψιμους ιστότοπους στον κόσμο στα μέσα του 2007. Από την ίδρυση της Βικιπαίδειας τον Ιανουάριο του 2001, και την συγκρότηση του Ιδρύματος Wikimedia τον Ιούνιο του 2003, η ανάπτυξη ήταν θεαματική. Η αγγλική Wikipedia, το πρώτο μας εγχείρημα, επεκτάθηκε από 135.000 άρθρα την στιγμή της συγκρότησης σε 2 εκατομμύρια άρθρα σήμερα. Βικιπαίδειες σε άλλες γλώσσες υπερηφανεύονται για πάνω από 250.000 άρθρα η κάθε μία τους.

Ωστόσο, το Ίδρυμα επίσης λειτουργεί διάφορα εγχειρήματα εκτός της Βικιπαίδειας, όπως το Wikimedia Commons, μια αποθήκη ελεύθερων εικόνων και άλλων πολυμέσων, που ξεπέρασε τα 1 εκατομμύριο εικόνες τον Νοέμβριο 2006. Το Βικιλεξικό (Wiktionary), το ελεύθερο λεξικό, έχει 8 λεξικά με πάνω από 50.000 λήμματα, από τα οποία τρία έχουν πάνω από 200.000 ορισμούς. Η Βικιθήκη (Wikisource), μια αποθήκη πρωτογενούς υλικού, πλησιάζει στα 150.000 σελίδες περιεχομένου. Τα Βικιφθέγματα (Wikiquote) (αποφθέγματα), τα Βικιβιβλία (Wikibooks) (βιβλία γραμμένα συνεργατικά), τα Βικινέα (Wikinews)(ερασιτεχνική δημοσιογραφία), και το Wikiversity (ανάπτυξη διδασκόμενης ύλης), όλα συνεχίζουν να αναπτύσσονται πάνω στην ίδια γενική κατεύθυνση.

Συνολικά, όλα τα εγχειρήματά μας έχουν πάνω από 7,8 εκατομμύρια σελίδες, 2,2 εκατομμύρια εικόνες, και 5 εκατομμύρια λογαριασμούς χρηστών.

Τα Wikitravel, Omegawiki και Wikia είναι ξεχωριστά wiki που δεν διαχειρίζονται από το Ίδρυμα Wikimedia.

Περισσότερες πληροφορίες μπορούν να βρεθούν στα εγχειρήματά μας.

Πως λειτουργεί το Ίδρυμα;
Το Διοικητικό Συμβούλιο του Wikimedia διαχειρίζεται τον μη κερδοσκοπικό οργανισμό και επιβλέπει την πρόσκληση και διάθεση των δωρεών. Το Διοικητικό Συμβούλιο είναι η ανώτατη εταιρική αρχή του Wikimedia Foundation Inc. (άρθρο IV, παρ. 1 του καταστατικού). Το Συμβούλιο έχει την εξουσία να διευθύνει τις δραστηριότητες του Ιδρύματος.

Αυτός ο ιστότοπος περιλαμβάνει ένα πλήρη κατάλογο με σημειώσεις από συναντήσεις του Συμβουλίου εώς το τέλος του 2005.

Το 2006, περάσαμε σε ένα διπλό σύστημα, που περιλαμβάνει πρακτικά συμβουλίων (συνήθως δεν δημοσιεύονται), και αποφάσεις. Επίσης στήσαμε ένα αριθμό επιτροπών και προσλάβαμε τον πρώτο Διευθυντή, τον Brad Patrick, τον Ιούνιο 2006. Το μεγαλύτερο μέρος της αλληλεπίδρασης μεταξύ των μελών του συμβουλίου, του προσωπικού, μελών των επιτροπών, των προγραμματιστών και της κοινότητας γίνεται δικτυακά, στα wiki μας, σε λίστες ταχυδρομείου, και μέσω ηλεκτρονικής συνομιλίας (IRC). Έχουμε ωστόσο ευκαιρίες για κατά πρόσωπο συναντήσεις, κατά την διάρκεια του Wikimania (το ετήσιο συνέδριο), σε αποχωρήσεις από το συμβούλιο ή κατά πρόσωπο συναντήσεις του συμβουλίου.

Έχουμε μόνο ένα γραφείο, που βρίσκεται στο Σαν Φρανσίσκο, Καλιφόρνια (ΗΠΑ), όπου εργάζονται διάφοροι υπάλληλοί μας. Όλα τα υπόλοιπα μέλη του συμβουλίου και προσωπικού εργάζονται απομακρυσμένα. Το προσωπικό είναι έντεκα άτομα (στα μέσα 2007). Αυτό δεν περιλαμβάνει πολλούς εθελοντές, από μέλη του συμβουλίου έως διορθωτές.

Στο τέλος του 2006, μεγάλες αλλαγές έγιναν στον οργανισμό, συμπεριλαμβάνοντας τρία νέα μέλη του συμβουλίου σε τρεις μήνες, αλλαγή της προεδρίας του Ιδρύματος, οργάνωση ενός συμβουλευτικού οργάνου, και αναθεώρηση του καταστατικού.

Περισσότερες πληροφορίες για το Ίδρυμα μπορούν να βρεθούν στα
 * Πολιτικές
 * Αποφάσεις
 * Επιστολή Ιδρυτή Σεπτ 2004
 * Επιστολή Ιδρυτή Ιαν 2005
 * Επιστολή Ιδρυτή Ιουν 2005

Ποια είναι τα μέλη του Διοικητικού Συμβουλίου του Ιδρύματος Wikimedia;
Τον Ιανουάριο 2004, ο Τζιμυ Γουέιλς διόρισε τους Tim Shell και Michael Davis στο Διοικητικό Συμβούλιο του Ιδρύματος Wikimedia και αργότερα προσκάλεσε υποψήφιους ως αντιπρόσωπους της κοινότητας [//lists.wikimedia.org/pipermail/wikipedia-l/2004-March/014868.html]. Το Ιούνιο 2004, έγιναν εκολγές για δύο μέλη του Συμβουλίου αντιπροσώπους των χρηστών. Μετά από ένα μήνα εκστρατείας και δύο εβδομάδες δικτυακής ψηφοφορίας, οι Angela Beesley και Florence Nibart-Devouard εκλέχτηκαν για να συμμετάσχουν στο συμβούλιο. Επανεκλέχτηκαν την επόμενη χρονιά τον Ιούλιο 2005.

Τον Ιούλιο 2006 η Angela Beesley ανακοίνωση την παραίτησή της και τον Σεπτέμβριο 2006, ο Erik Möller εκλέχτηκε ως αντικαταστάτης. Τον Δεκέβριο 2006, το Ίδρυμα Wikimedia διόρισε δύο νέα μέλη στο συμβούλιο τους Kat Walsh και Oscar van Dillen. Ο Tim Shell επέλεξε να παραιτηθεί από το συμβούλιο και αντικαταστάθηκε από τον Jan-Bart de Vreede. Τον Ιούλιο 2007, έγιναν εκλογές για τις εκπνέουσες θητείες των Möller, Walsh, και van Dillen. Οι Möller και Walsh διατήρησαν τις θέσεις τους, και ο van Dillen αντικαταστάθηκε από την Frieda Brioschi. Στο τέλος του 2007 οι Erik Moeller και Michael Davis αποχώρησαν από το Συμβούλιο, και τον Φεβρουάριο 2008, διορίστηκαν οι Michael Snow και Domas Mituzas. Τον Απρίλιο 2008, ο Stuart West διορίστηκε ως μέλος και ως νέος ταμίας.

Από τον Ιούλιο 2007, ο κατάλογος των μελών του συμβουλίου είναι:


 * Frieda Brioschi
 * Florence Devouard (πρόεδρος)
 * Domas Mituzas
 * Michael Snow
 * Jan-Bart de Vreede (αντιπρόεδρος)
 * Jimmy Wales
 * Kat Walsh
 * Stuart West (ταμίας)

Βιογραφικά και οι θητείες των σημερινών μελών του συμβουλίου μπορούν να βρεθούν στο Διοικητικό Συμβούλιο.

Πως υπηρετεί τον σκοπό του το Ίδρυμα;
Αρχικά, στο Ίδρυμα Wikimedia ανήκουν οι διακομιστές καθώς και τα ονόματα domain και τα εμπορικά σήματα για όλα τα εγχειρήματα του Wikimedia και το λογισμικό MediaWiki. Γενικά στηρίζει όλα τα έξοδα για την λειτουργία των εγχειρημάτων. Οι συντάκτες διατηρούν τα πνευματικά δικαιώματα για το δικό τους υλικό αλλά πρέπει να τα δημοσιεύουν σύμφωνα με μια ελεύθερη άδεια, συνήθως την GNU Free Documentation License, ώστε να επιτρέπουν σε οποιονδήποτε να συνεχίσει να το χρησιμοποιεί για οποιοδήποτε σκοπό, επ' άπειρον. Μέσω της αρχής του ελεύθερου περιεχομένου, διασφαλίζουμε ότι το έργο μας δεν θα χαθεί ποτέ για την ανθρωπότητα.

Το Ίδρυμα επίσης παίζει ένα σημαντικό καινοτόμο ρόλο στην περαιτέρω ανάπτυξη των εγχειρημάτων, φέρνοντας ανθρώπους σε επαφή, προωθώντας την συνεργασία με άλλα μέρη, κλπ. Ειδικότερα, κάθε από τα εγχειρήματά μας έχει μοναδικές τεχνολογικές απαιτήσεις, που αντιμετωπίζονται από την μικρή αλλά αποτελεσματική ομάδα προγραμματιστών μας. Η ανώτερη προτεραιότητα για το 2007 θα είναι μια ανανεωμένη εστίαση στην ποιότητα. Αυτό θα περιλαμβάνει μηχανισμούς για την αναγνώριση έμπιστων εκδόσεων περιεχομένου όπως τα άρθρα της Βικιπαίδειας.

Η διασφάλιση της επιτυχίας σε όλες τις προσπάθειες του Ιδρύματος θα κάνει απαραίτητη την συνεργασία με οργανισμούς και επιχειρήσεις σε όλο τον κόσμο. Ο οικονομικός σχεδιασμός μας περιλαμβάνει επαγγελματικό προσωπικό που θα αναζητήσει στρατηγικές συνεργασίες, αλλά και θα συντονίσει το αναπτυσσόμενο δίκτυο παραρτημάτων σε διάφορες χώρες.

Πως ξοδεύεται το εισόδημα;
Το μεγαλύτερο μέρος των εξόδων του Ιδρύματος υποστηρίζει τα προγράμματά μας. Κυριότερα είναι τα έξοδά μας για hardware και bandwidth που διατηρούν τους ιστοτόπους μας σε λειτουργία.

Το μεγαλύτερο έξοδο για το WMF είναι το hardware, ακολουθούμενο από έξοδα φιλοξενίας και bandwidth. Το WMF παρουσιάζει μια σταθερή αύξηση υπολογιστικού υλικού για να αντιμετωπίσει την ζήτηση. Ορίστε μια τακτικά ενημερωμένη κατάσταση αυτού του υλικού: Wikimedia hardware status.

Ο κύριος λόγος για την αύξηση είναι η αύξηση των επισκέψεων. Στο τέλος του 2006, το Comscore καταχώρησε τους "Ίστότοπους Βικιπαίδεια" ως νούμερο έξι ιστότοπο στον κόσμο, μετρώντας του μοναδικούς επισκέπτες (*). Η Βικιπαίδεια, ο ιστότοπος ναυαρχίδα μας, δεχόταν περίπου 285.000 εμφανίσεις σελίδων το λεπτό. Το WMF ενδιαφέρεται για την κεφαλαιοποίηση και τις οικονομικές δεσμεύσεις που είναι απαραίτητες για να διατηρηθούν αυτά τα συστήματα λειτουργικά αξιόπιστα. Αυτά τα έξοδα από μόνα τους θα ξεπεράσουν τα 2,5 εκατομμύρια δολάρια για το έτος 2007. (*) Δεν περιλαμβάνει κίνηση από κινητά τηλέφωνα, PDA και δημόσιους υπολογιστές όπως σε internet cafe.

Η κατοχύρωση ονομάτων domain και εμπορικών σημάτων είναι ένα άλλο μέρος των εξόδων του Wikimedia. Το Ίδρυμα ήδη κατέχει ορισμένα από τα ενεργά ή δευτερεύοντα/σχετικά ονόματα domain, ενώ άλλα εξακολουθούν να είναι ελεύθερα ή είναι ήδη αγορασμένα.

Λόγω της αύξησης του προσωπικού, τα λειτουργικά έξοδα αυξήθηκαν. Συνολικά, ωστόσο, ο καταμερισμός των εξόδων από δωρεές είναι χαμηλός, λόγω της εξάρτησης του WMF σε δικτυακές δωρεές για το μεγαλύτερο μέρος των εσόδων του. Το WMF δεν εμπλέκεται σε "direct mail" διαφημιστικές εκστρατείες. Δεδομένης της διαδικτυακής παρουσίας του WMF, είναι λογικό το να επικοινωνούμε και να ζητούμε δωρεές στον ίδιο εικονικό χώρο. Μέχρι σήμερα αυτό ήταν αποτελεσματικό.

Τα έξοδα έχουν κρατηθεί χαμηλά τα προηγούμενα τρία χρόνια, κυρίως επειδή η πλειοψηφία των ανθρώπων που βοηθούν είναι εθελοντές.

Δείτε επίσης: Planned Spending Distribution 2007-2008

Από που έρχονται τα χρήματα;
Ως προς τον Ιούλιο 2007, το Wikimedia χρηματοδοτείται κυρίως μέσω ιδιωτικών δωρεών, αλλά επίσης και διαφόρων επιχορηγήσεων και δωρεάν διακομιστών και φιλοξενίας (δείτε ευεργέτες).

Το WMF λαμβάνει δωρεές από περισσότερο από 50 χώρες σε όλο τον κόσμο. Οι περισσότερες δωρεές στο WMF προέρχονται από αγγλόφωνες χώρες (ΗΠΑ, ΗΒ, Καναδάς, Αυστραλία). Πάνω από μισές δωρεές είναι ανώνυμες. Παρότι οι ανεξάρτητες δωρεές είναι σχετικά μικρές, ο συνολικός αριθμός τους διασφάλισε την επιτυχία μας.

Το Ίδρυμα Wikimedia στοχεύει να αυξήσει τα έσοδα βρίσκοντας εναλλακτικούς τρόπους υποστήριξης, συμπεριλαμβάνοντας παροχές και χορηγίες όπως και πουλώντας WikiReaders (εγχειρίδια ή εκδόσεις PDF άρθρων από την Βικιπαίδεια). Έχει επίσης υπάρξει συζήτηση για την πώληση μιας εκτυπωμένης έκδοσης ενός σημαντικού μέρους της Βικιπαίδειας, όπως το εγχείρημα "Wikipedia 1.0".

Επί του παρόντος δεν χρησιμοποιούμε διαφημίσεις ως πηγή εσόδων.

Το Ίδρυμα Wikimedia έχει καθεστώς έκπτωσης φόρου 501(c)(3) στις Ηνωμένες Πολιτείες. Δωρεές που γίνονται από άλλες χώρες μπορεί επίσης να έχουν έκπτωση φόρου. Δείτε deductibility of donations για λεπτομέρειες. Παρακαλούμε δείτε την σελίδα δωρεές για λεπτομέρειες για να κάνετε δωρεές μέσω PayPal, MoneyBookers ή ταχυδρομείου. Για άλλες μορφές δωρεών, παρακαλούμε επικοινωνήστε με την Sue Gardner στο sgardner at wikimedia.org.

Έχετε λογιστικά ελεγμένους ισολογισμούς;
Οι οικονομικοί ισολογισμοί μας έχουν ελεγχθεί λογιστικά για τα οικονομικά έτη 2004, 2005, και 2006 από τους Gregory Sharer & Stuart και είναι συμμορφωμένοι με γενικά αποδεκτές αρχές λογιστικής.

Σύνδεσμοι προς τους οικονομικούς ισολογισμούς:

Τι είναι η Wikia? Είναι μέρος της Wikipedia? Είναι ένα από τα εγχειρήματα του Ιδρύματος Wikimedia;
Το Ίδρυμα Wikimedia είναι καταχωρημένος μη κερδοσκοπικός οργανισμός αφιερωμένος στην ανάπτυξη και προώθηση ελεύθερου περιεχομένου. Το 2004, ο Jimmy Wales και η Angela Beesley ίδρυσαν την Wikia,Inc. με την ιδέα να χρησιμοποιήσουν το ίδιο μοντέλο με τα εγχειρήματα του Wikimedia για να δημιουργήσουν μια εκτεταμένη συλλογή wiki με περιεχόμενο που δεν ταιριάζει στο μοντέλο κανενός από τα εγχειρήματα του Wikimedia. Ανάμεσα στα αρχικά μέλη της Wikia ήταν οι Jimmy Wales, Angela Beesley, και Michael Davis, τρία μέλη του συμβουλίου του Ιδρύματος Wikimedia. Είναι, ωστόσο, μια εντελώς ξεχωριστή εταιρία.

Κατά ορισμένους τρόπους οι ιστότοποι της Wikia είναι παρεμφερείς προς την Βικιπαίδεια: και οι δύο προσφέρουν ελεύθερο περιεχόμενο που οποιοσδήποτε μπορεί να επεξεργαστεί. Κατά άλλους τρόπους είναι διαφορετικοί: Η Wikia τείνει να έχει περισσότερο ειδικευμένο περιεχόμενο, και παρουσιάζει οδηγούς θαυμαστών, ταξιδιωτικές πληροφορίες, οδηγίες χρήσης, και την Uncyclopedia, μια δημοφιλή παρωδία της Βικιπαίδειας. Αντίθετα με την Βικιπαίδεια, που χρηματοδοτείται από δωρεές, η Wikia χρηματοδοτείται από επενδυτές και διαφήμιση.

Το Wikimedia και η Wikia έχουν μια υγιή σχέση, και άνθρωποι από το ένα συχνά συνεισφέρουν και στο άλλο. Είναι ωστόσο, ξεχωριστές εταιρίες με διαφορετικό επιχειρηματικό μοντέλο.

Δείτε το Η Wikia, Inc δεν είναι το εμπορικό κομμάτι της Βικιπαίδειας ή του Wikimedia Foundation για περισσότερες λεπτομέρειες επάνω στις σχέσεις μεταξύ Wikia και Wikimedia.

Τί είναι η Wikimania; Είναι ένα εγχείρημα του Wikimedia;
Η Wikimania είναι ένα ετήσιο συνέδριο που οργανώνεται από εθελοντές του Wikimedia από όλο τον κόσμο. Παρότι τεχνικά δεν είναι ένα εγχείρημα του Wikimedia, το Ίδρυμα χορηγεί και υποστηρίζει την συνεδριακή ομάδα για θέματα προώθησης, hosting και οικονομικά θέματα. Δείτε Wikimania για περισσότερες πληροφορίες σχετικά με αυτό το συνέδριο.

Πως μπορώ να έρθω σε επαφή με το Ίδρυμα;
Δείτε την σελίδα "Επικοινωνίας" για λεπτομέρειες.